kardosdrur/scandi-wiki huggingface dataset:
Shooting Star

Shooting Star er den engelske version I Danmark er jeg født og blev udgivet ca. et år efter Natasja's debutalbum

Spor 

Album fra 2008
Natasja-album
Klapa s Mora

Klapa s Mora (, , tidligere Super Klapa) er en kroatisk sanggruppe bestående af Marko Škugor, Ante Galić, Nikša Antica, Leon Bataljaku, Ivica Vlaić og Bojan Kavedžija. De repræsenterede Kroatien til Eurovision Song Contest 2013 i Malmø, Sverige, med sangen "Mižerja" hvor de nåede til semifinalen.

Historie

Eurovision Song Contest 2013 

Den 11. februar 2013 blev det meddelt at gruppen ville repræsentere Kroatien i Eurovision Song Contest 2013 som blev afholdt iMalmö i Sverige, kort efter at være blevet udvalgt af HRT. De deltog med sangen "Mižerja". Da gruppen blev etableret havde de intet officielt navn, men kaldte sig Super Klapa. D. 27. februar meddelte de at de skiftede navn til Klapa s Mora krot før deres optræden i Eurovision Song Contest 2013. Gruppen gruppen nåede frem til semifinalen men nåede ikke til finalen.

Medlemmer 
Gruppens seks medlemmer er fra forskellige klapa-grupper.

 Marko Škugor fra gruppen Kampanel - første tenor
 Ante Galić fra gruppen Sinj - anden tenor
 Nikša Antica fra gruppen Kampanel - første baryton
 Leon Bataljaku fra gruppen Crikvenica - anden baryton
 Ivica Vlaić fra gruppen Sebenico - basstemme
 Bojan Kavedžija fra gruppen Grdelin - bassemme

Diskografi

Singler 
 2013 - "Mižerja"

Se også 
 Klapa

Referencer

Eksterne Henvisninger 

 Profil på eurovision.tv 

Musikgrupper fra 2013
Musikgrupper fra Kroatien
Kroatiens Eurovision Song Contest-deltagere
Deltagere ved Eurovision Song Contest 2013
Konditor

Konditor er en erhvervsuddannelse hvor man er specialist i at fremstille kager og andre søde sager.

Uddannelsen varer fire år og seks måneder. Eleven lærer at fremstille alle typer kager. Desuden er desserter, is og marcipan en del af pensum, ligesom det at fremstille dekorationer og figurer i bagværk og konditori er det.

Se også 
 Konditori

Eksterne henvisninger 

 Konditor på UddannelsesGuiden
Cabinet Office

Cabinet Office (dansk: Kabinetskontor) er et departement i den britiske regering.

Opgave 
Departement svarer til det danske statsministerium, og dets opgave er at støtte landets premierminister og kabinet.
Departementet består af en række afdelinger som på forskellig vis understøtter regeringen, kabinettet og de øvrige departementer.

Ledelse 
Departementet ledes af premierministeren selv, men den daglige ledelsen udøves af en gruppe ministre og statssekretærer. Den øverste embedsmand ved departementet har rollen som leder af hele den britiske regerings forvaltning.

De fire store fire store ministerier 
Departementet er et af Storbritanniens fire store ministerier (Great Offices of State).

Premierministre fra Storbritannien
Ministerielle departementer i Storbritannien
Britiske myndigheder
Ministerier
Familieejet virksomhed

En familieejet virksomhed ejes af en eller flere familier, der ejer mindst halvdelen af virksomheden. Oftest er direktøren eller bestyrelsesformanden i virksomheden et familiemedlem.

Familieejerskab er den mest dominerende ejerskabsform i Danmark. Der eksisterer mellem 40-60.000 familieejede virksomheder i Danmark, der beskæftiger omkring 1.3 millioner i Danmark.

Kendetegn 
Der findes mange forskellige former for familieejede virksomheder. På tværs af størrelse, type og branche er de familieejede virksomheder karakteriseret ved at have korte beslutningsveje, som gør dem i stand til at reagere hurtigt på markedsændringer.

Undersøgelser har vist, at familieejede virksomheder i krisetider klarer sig markant bedre end børsnoterede selskaberne. Fra 2008-2013 er indtjeningen i de største af de danske familievirksomheder vokset dobbelt som meget som gennemsnittet af industriselskaberne noteret på børsen.

Familieejede virksomheder er desuden kendt for at være gode til at tiltrække og fastholde medarbejdere. Det hænger sammen med deres evne til at skabe sunde og stabile kulturer.

Særlige udfordringer 
Familieejede virksomheder står over for mange af de samme udfordringer som børsnoterede selskaber og fondsejede virksomheder. De adskiller sig dog ved at skulle skifte hænder mellem generationer. Et generationsskifte i familievirksomheder sker, når den yngre generation overtager familievirksomheden. Det kan være både søn og datter der overtager virksomheden.

Et generationsskifte er oftest omkostningstungt for den enkelte virksomhed, fordi det kræver både menneskelige og økonomiske ressourcer at gennemføre. 10.500 familieejede virksomheder står overfor et generationsskifte indenfor de næste 10 år.

Kendte virksomheder 

I Danmark tæller de mest kendte familieejede virksomheder:
 Bestseller
 Bodum
 Danfoss
 Ecco
 Haldor Topsøe
 JYSK
 Linak

Referencer 

Virksomhedsformer
Georg Ernst von Reichau

Georg Ernst von Reichau (7. maj 1658 på Bärwalde i Hertugdømmet Münsterberg – 21. april 1735) var en dansk stiftamtmand.

Han var søn af baden-durlachsk gehejmeråd Friedrich von Reichau til Bärwalde og Catharina von Fuchs, fødtes 7. maj 1658 på Bärwalde i det münsterbergske, kom som ung til det danske hof, udnævntes til forskærer og kammerjunker og fik 1685 bestalling som amtmand over Aalholm og Maribo Amter. Han og familie boede på Ålholm Slot. 1689 fik han tillige Halsted Klosters Amt at forvalte og beklædte disse embeder i 50 år til sin død. 1722 blev han tillige stiftsbefalingsmand over Lolland og Falster. 1697 udnævntes han til etatsråd og 1717 til konferensråd. 1729 fik han Det hvide Bånd. Efter faderen arvede han Bärwalde og fik 1689 af Christian V, hos hvem han stod i høj gunst, skænket gården Binnitze, som han 1695 afstod til Eggert Christopher von Knuth. Reichau skildres som en from, godtroende og tillige sygelig mand, der overlod sine folk for megen myndighed. Han var tillige oberst ved Oplandske Regiment.

Georg Ernst von Reichau var gift 1. gang (6. maj 1685) med Sophie Amalie komtesse Holck (død 22. marts 1694), datter af Christian Christopher greve Holck. Sophie Amalie døde i barselsengen, den 12. marts 1694 fødte hun på Ålholm datteren Sophia-Helviig, døbt samme dag (fra Nysted kirkebog). Han blev gift 2. gang (1699) med Anna Margrethe von Knuth (4. december 1679 på Leizen i Mecklenburg - 5. december 1712), datter af Joachim Friedrich von Knuth til Leizen og Christina von Wancken. Fru Anna Margrethe von Knut på Ålholm blev den 19. december 1712 indsat i Nysted kirke (fra Nysted kirkebog). Stiftamtmand Reichovs lig blev den 2. maj 1735 indsat i Nysted kirke ved Ålholm. Ligeså blev en datter indsat i kirken.

Noter

Kilder 
  Biografi af Louis Bobé
 Rhode, Laalands og Falsters Historie, ved Friis, I, 57. 567.
 B. Smith, Leonora Christina paa Maribo Kloster, s. 62.

Personer i Dansk Biografisk Leksikon
Artikler fra 1. udgave af Dansk biografisk leksikon
Stiftamtmænd over Lolland-Falsters Stift
Amtmænd fra Danmark
Riddere af Dannebrog (1671-1808)
Godsejere fra Tyskland
Godsejere fra Danmark
Georg Ernst
Konferensråder fra Danmark
Personer fra Schlesien
Officerer fra Danmark
Danskere i 1600-tallet
Danskere i 1700-tallet
Mantorp

Mantorp er en by i Mjölby kommune som ligger i Östergötlands län i Östergötland, Sverige, med 3.671 indbyggere i 2010 .

Mantorp voksede oprindelig op omkring jernbanestationen. Nærmeste byer er Mjölby, som ligger omkring 10 km mod vest og Linköping, som ligger 20-30 km mod øst. Mantorp har tilslutning til både motorvejen E4 og er en station på jernbanen Södra stambanan.

Racerbanen Mantorp Park ligger tæt ved byen.

Eksterne kilder og henvisninger 

Byer i Östergötlands län
Peter Neve

Peter Neve (født ca. 1684, død januar 1740 i Christiania) var en dansk stiftamtmand.

Han var søn af etatsråd Johan Neve, blev student 1701, kancellist og kopist i Tyske Kancelli 1710, sekretær sammesteds 1712, kancelliråd sammesteds 1716, justitsråd 1718, kancelliforvalter i Danske Kancelli 1720, maître des requêtes i januar 1728 og i april samme år etatsråd. 1730 fik han, uagtet han ikke skal have været velset af kong Christian VI, det netop oprettede embede som gehejmeekspeditionssekretær, der atter nedlagdes ved hans afgang; som sådan havde han bl.a. at parafere alle fra kongen udgående breve. 1731 blev han nobiliteret og udnævntes 1735 til stiftamtmand i Lolland-Falsters Stift, hvorfra han 1737 forflyttedes i samme egenskab til Christiania (Akershus Stift), hvor han allerede afgik ved døden i januar 1740, 56 år og 8 dage gammel.

Neve blev 30. november 1713 gift med Maren Norup, enke efter en formuende handelsmand på Bragernæs, Niels Pedersen Moss (død 1709). Hun flyttede efter Neves død tilbage til Nykøbing Falster, hvor hun afgik ved døden 20. august 1757 og efterlod anselige midler, hvoriblandt Færder Fyr i Christianiafjorden. Med sønnen, major Johan Neve (1714-1780) uddøde igen den adlede slægt.

Kilder 
 
 Meddelelser fra Gehejmearkivet 1886-88, s. 120.
 Personalhistorisk Tidsskrift, 2. række, III, 48 ff.
 Christopher Giessing, Jubel-Lærere, III, 257.
 Edvard Holm, Danmark-Norges Historie 1720-1814, II, 20.
 Alf Collett, Familien Elieson, s. 5 f.

Stiftamtmænd over Lolland-Falsters Stift
Amtmænd fra Danmark
Amtmænd fra Norge
Etatsråder fra Danmark
Danskere i 1700-tallet
Hofembedsmænd fra Danmark
Roberto Martínez

Roberto Martinez (født 13. juli 1973) er en spansk fodboldtræner, der for tiden er belgisk landstræner. Han har tidligere været træner i blandt andet de britiske fodboldklubber Everton F.C., Wigan Athletic F.C. og Swansea City A.F.C.

Han blev i sommeren 2013 tilbudt managerjobbet i Premier League-klubben Everton F.C. Sæsonen forinden var han rykket ned i Football League Championship med sin forrige klub Wigan Athletic F.C. Han havde året før (sommeren 2012) været en af bejlerne til at overtage managerposten i storklubben Liverpool F.C., men Liverpool valgte i sidste ende at ansætte Brendan Rodgers.

Eksterne henvisninger 

Fodboldtrænere fra Spanien
Fodboldtrænere fra Everton F.C.
Trænere for Belgiens fodboldlandshold
Morten Ramm

Morten Ramm (født 16. juli 1978 i Tønsberg) er en norsk komiker og tv-personlighed.
I det norske TV 2's tv-program Torsdag kveld fra Nydalen har han lavet flere parodier på danske kulturfænomener, blandt andet Rasmus Seebachs Natteravn, Faxe Kondi og tv-serien Forbrydelsen, tilsat en overdådig brug af originale sproglige vulgariteter.

Henvisninger

Eksterne henvisninger 

 

Skuespillere fra Norge
Personer fra Tønsberg
Komikere fra Norge
Johan Neve

Johan Neve (ca. 1648 – 23. december 1718) var en dansk kollegiedeputeret, far til Peter Neve.

Han fødtes ved år 1648 og var søn af borgmester Røtger Neve i Rendsburg (senere i Plön). Moderen, Cecilia Jønsen, var en skipperdatter fra Rendsburg. Skønt faderen foruden borgmesterskabet og postmesterembedet havde privilegium på et ret indbringende krohold, var de økonomiske forhold i hjemmet ikke synderlig gode. Den unge Neve voksede op som den ældste af 14 søskende og begyndte sin løbebane som lakaj hos Griffenfeld, forblev i denne stilling indtil kanslerens fald og nævnes som delagtig i dennes forsøg på pengeafpresning. Kort efter blev han skriver hos den danske ambassadør Just Høg, med hvem han i juni 1676 fulgte til kongressen i Nimwegen. 

Derpå tjente Neve som privatsekretær hos rentemester Henrik von Stöcken indtil dennes død i juni 1681. Samme år udnævntes han til renteskriver, havde 1683 overtaget opgørelsen af regnskabet mellem staten og dens sendebud hos fremmede magter og blev o. 1685 chef for tyske assignationskontor. 1694 blev han bogholder ved det Norske Nationalregiment til Hest og udnævntes 1699 til tysk sekretær og assessor i Rentekammeret; året efter blev han kommitteret, 1701 kammersekretær ved de tyske og norske forretninger med titel af kammerråd, 1707 blev han justitsråd, 1709 etatsråd. 1712 udnævntes han til deputeret i Generalkommissariatet og 1716 til deputeret for finanserne. I årene 1709-11 var Neve endelig virksom som diplomat ved det gottorpske hof, hvor han skulle arbejde på en tilnærmelse til hertugen fra dansk side. Han forhandlede med Georg Heinrich von Görtz om frakturstriden og afsluttede 30. april 1712 med gehejmeråd Thomas Balthazar von Jessen den såkaldte Rendsburger-fortolkningsreces. Neve døde 23. december 1718.

Han var tre gange gift: 1. gang med Dorothea Hedevig Wilhelm, med hvem han havde sønnen Peter Neve, 2. gang med Anna Holm og 3. gang med Magdalene, datter af Niels Nielsen Berg og enke efter Niels Madsen Norup, med hvem hun havde datteren Maren Norup, der ægtede nys nævnte Peter Neve.

Kilder 
 

Etatsråder fra Danmark
Danskere i 1600-tallet
Danskere i 1700-tallet
Kollegiedeputerede fra Danmark
Gottfried Johan Nerong

Gottfried Johan Nerong (9. oktober 1765 i Sønderborg – 1. juni 1832) var en slesvigsk handelsmand.

Nerong var søn af premierløjtnant i artilleriet, byfoged, rådmand og auktionsforvalter i Sønderborg Johan Georg Nerong (død 1793), af en indvandret lyonsk slægt, og Catharina Elisabeth født Meyer (26. marts 1730 - 28. juli 1813), lærte 1781-89 handelen i Hamborg og etablerede sig 1797 i Flensborg, hvor han hurtig erhvervede både formue og en anset stilling. Han stiftede 1803 selskabet «Harmonien», valgtes 1804 til forstander for hospitalet, 1805 til deputeret borger, 1810 til oldermand i deputeretkollegiet og 1818 til rådmand. Under krigen 1808 gjorde han fortrinlig nytte som formand for Provideringskommissionen. Med aldrig svigtende iver virkede han for Flensborgs opkomst og for humane formål ved oprettelsen af en spindeanstalt (1820) og en kogeanstalt (1822) samt en fattigfriskole i St. Mariæ Sogn. 1828 udnævntes han til agent og døde 1. juni 1832. Han havde 1. november 1811 ægtet Christine Helene Bender (død 31. marts 1854), datter af parykmager Bender. En allé vest for Flensborg bærer endnu hans navn.

August Barlach har malet portrætmalerier af Nerong og hans hustru (begge 1854, Museumsberg Flensburg).

Kilder 

 
 Schlesw.-Holst. Prov.-Berichte 1833, II, 290.
 Alberti, Schlesw.-Holst-Lauenb. Schriftsteller-Lexicon
 Neuer Nekrolog der Deutschen X, 445.

Personer fra Sønderborg
Købmænd fra Danmark
Danskere i 1700-tallet
Danskere i 1800-tallet
Kommunalpolitikere fra Danmark
Artikler fra 1. udgave af Dansk biografisk leksikon
Zemgales priekšpilsēta

Zemgales priekšpilsēta (Semgallens forstad; tidligere Jelgavas priekšpilsēta og Rīgas Ļeņina rajons) er én af Rigas, hovedstaden i Letlands, seks territoriale administrative enheder. Zemgales priekšpilsēta ligger langs Daugavas venstre bred, i byens sydvestlige del. Zemgales priekšpilsētas areal udgør 41 kvadratkilometer (13,34% af Rigas samlede areal), og antallet af indbyggere udgjorde 131.451 per 1. januar 2012 (14,8% af Rigas samlede indbyggertal).

Historie 
I 1787, efter ordre af Kejserriget Ruslands zarina Katharina den Store, blev en tredje territorial administrativ enhed oprettet i Riga, på den tid under navnet Mitauer Vorstadt (, ).
 
Efter besættelsen af Letland i 1940 omdannedes forstaden til Pārdaugavas rajons, der hurtigt blev omdøbt til Ļeņina rajons. I 1956 blev Ļeņina rajons lagt sammen med Sarkanarmijas rajons. Den 16. maj 1969 udskiltes Ļeņina rajons nordlige og nordvestlige dele og Ļeņingradas rajons blev dannet. Efter genopretningen af Republikken Letland blev Ļeņina rajons i 1990 omdøbt til det nuværende Zemgales priekšpilsēta.

Kildehenvisninger 

Rigas administrative inddeling
Etableret i 1787
Adolph von Neuberg

Adolph von Neuberg (1686 i Westfalen – 27. november 1749 på Vejlegård) var en dansk officer.

Han blev født i Westfalen, hvor faderen var major. Som ganske ung tog han tjeneste ved de danske hjælpetropper i Den Spanske Arvefølgekrig og deltog i slagene ved Höchstädt (1704) og Ramillies (1706). Efter det sidste blev han kornet ved 2. jyske Rytterregiment, 1707 løjtnant, 1710 kaptajnløjtnant ved Carl Rudolph af Württemberg-Neuenstadts Kyrasserregiment, men kom 1712 som ritmester tilbage til 2. jyske. Efter hjælpetroppernes hjemkomst til Danmark blev Neuberg 1714 forsat til Hestgarden, hvor han 1717 forfremmedes til major, 1727 til karakteriseret oberst af kavaleriet. 1731 blev han efter Herman Schubart chef for det ovennævnte kyrasserregiment (fra 1748 kaldet holstenske), 1739 generalmajor, 1741 Hvid Ridder, 1747 generalløjtnant. Han kommanderede rytterbrigaden af det korps, som Danmark 1741-42 sendte til Hannover for at dække dette land mod franskmændene.

Neuberg, der døde 27. november 1749, var gift med Anna (Anne, Anneche) Petersen (død i august 1752), datter af kommerceråd Lorents Petersen (død 1723) og Elise (Else) Cathrine Smidt (ca. 1670-1740). Med hende fik han de fynske herregårde Lundegård og Vejlegård, som hun havde arvet efter en morbroder, og af hvilke den første, da ægteskabet var barnløst, i henhold til arveladerens testamente blev oprettet til "Den lundegaardske Stiftelse".

Neuberg, der af tro var reformert ("dog af de gelindeste reformerte"), var en anset og duelig officer og roses både som chef og som godsejer for sin humanitet, sin gavmildhed og retsindighed.

Han er begravet i Nørre Broby Kirke. Der findes et portrætmaleri af ham.

Kilder 

 
 Kallske Samling, 4°, nr. 377.

Generalløjtnanter fra Danmark
Godsejere fra Danmark
Danskere i 1700-tallet
Riddere af Dannebrog (1671-1808)
Kavaleriofficerer fra Danmark
Artikler fra 1. udgave af Dansk biografisk leksikon
Annegrete Kraul

Annegrete Kraul (født 20. juni 1953) er en dansk dramatiker, teaterleder, forfatter og foredragsholder. Hun var medstifter af Frk. Jørgensens Musik institut for unge kvinder og senere Teatret Hmf Brændende Kærlighed. 

I 2010 debuterede hun som skønlitterær forfatter på forlaget Gyldendal med bogen En meget lykkelig mand.

Film, radio og teater

Radio TV (1990 - 2008) 
 TV-ansjosen (TV satire)
 Mellem Venner (BørneTV serie)
 Flemming Jensen Show
 Radio føljetoner (Børneradioen) 
 Go´nat historier for voksne (P3)

Film 
 1998 Manus til Fanny Farveløs (instruktion Natasha Arthy)
 2008 Manus til Et liv i Danmark (Feldballe Film for Integrationsministeriet)

Teater 
 Dramatiker for Teatret Brændende Kærlighed (samarbejde med Jens Kløft):
 2012 Friendly Fire
 2011 Perfektionisterne
 2011 Car Park Remix (Premieret af Satens Kunstfond)
 2010 Wateland
 2009 Luksus
 2008 G.A.S.
 2007 Bitter Lemon

I øvrigt for Brændende Kærlighed: Kaliber ad Libitum, Tour de Bil, Nabo Nabo, Feltkøkkenet, Grønthøsterne Kommer m.m.

Dramatik 
 2005 Teater Får 302: Drømmen om det gode liv
 2004 Cafe Teatret: 2 høje kvinder og en lille mand
 1993 Kanonhallen: Biblen (til Annemarie Helger og Peter Larsen)
 1992 Kanonhallen: Telfonbogen (til Annemaie Helger og Peter Larsen)

Øvrige udgivelser 

 2010 En meget lykkelig mand. Roman. Gyldendal.
 2007 Parcelhusets Pionerer – da Jensen flyttede på Lærkevej (forlaget Bolius)
 2005 Drømmen om det gode Liv (forlaget Drama)
 2004 2 høje kvinder og en lille mand (forlaget Drama)

Priser og legater 
 2012 Statens Kunstråd
 2010 Arbejdslegat
 2009 Præmie Statens Kunstfond. Open Call.Kunst i det Offentlige rum
 2009 Arbejdslegat, Danske Dramatikere
 2009 Dansk Artistforbund
 2008 Rejselegat DPA
 2007 Rejselegat Statens Kunstråd
 2005 Wilhelm Hansen Fonden
 2006 Arbejdslegat fra Statens Kunstråd. Litteraturudvalget
 2005 Arbejdslegat Danske Dramatikeres Forbund
 2002 Arbejdslegat Statens Kunstråd. Litteraturudvalget

Eksterne henvisninger 
 

Romanforfattere fra Danmark
Dramatikere fra Danmark
Arminius

Arminius (18/17 f.Kr. - 21 e.Kr.) - også kendt som Armin og Hermann - var en høvding for en germansk stamme. Han ledte en hær, der slog tre romerske legioner i Slaget i Teutoburgerskoven i år 9 e.Kr. Sejren betød at Romerriget opgav planerne om at udvide riget øst for Rhinen. Armenius blev dræbt af medlemmer af sin egen stamme i 21 e.Kr., idet de mente at han var ved at blive for magtfuld.

Eksterne henvisninger 

Personer i antikken
Germanske stammer
Skänninge

Skänninge er en svensk by i Mjölby kommune i Östergötlands län i Östergötland. I år 2010 havde byen 3.140 indbyggere. Gennem byen løber Skenaån. Skänninge ligger cirka 10 kilometer nord for Mjölby, ved vejene 32 og 206.

Skänninge stads kommun
Staden blev en ''kommune i 1862-1863. 
I 1952 blev nabokommunerne Allhelgona landskommun, Bjälbo landskommun og Järstads landskommun indlemmede i Skänninge stads kommun.

I 1971 blev Skänninge stad del af den nydannede Mjölby kommun.

Eksterne kilder/henvisninger 

Byer i Östergötlands län
Jordbrugsakademiker

Jordbrugsakademiker er en fællesbetegnelse for en naturvidenskabelig uddannelse med fokus på landbrug, miljø, natur og landskab.

De klassiske jordbrugsakademikeruddannelser 
agronom. 
forstkandidat. 
hortonom. 
landskabsarkitekt. 
I dag dækker betegnelsen også over uddannelser som jordbrugsvidenskab, naturforvaltning, miljø, energi, ressourceøkonomi, fysisk planlægning, byplanlægning, bioteknologi og fødevarer med funktioner som administration, forskning, undervisning, rådgivning og ledelse.
Jordbrugsakademikere er organiseret i den faglige forening: JA

Lange videregående uddannelser i Danmark
JA

JA er en fagforening for kandidater og studerende inden for natur, miljø og fødevarer. JAs medlemmer er studerende, bachelorer og kandidater inden for bl.a. jordbrugsvidenskab, naturforvaltning, miljø, energi, ressourceøkonomi, fysisk planlægning, byplanlægning, bioteknologi og fødevarer med funktioner som administration, forskning, undervisning, rådgivning og ledelse.
JA har ca. 5.200 medlemmer og er medlem af Akademikerne (AC).
JA har sekretariat i København fælles med Den Danske Dyrlægeforening og Foreningen af Danske Skov- & Landskabsingeniører og Have- & Parkingeniører. 

Det samarbejde, der nu hedder JA, blev stiftet i 1976 under navnet Danmarks Jordbrugsvidenskabelige Kandidatforbund. I 1997 blev navnet til Jordbrugsakademikernes Forbund, i 2004 til Jordbrugsakademikerne og fra og med den 17. september 2007 til JA.

Kilder

Eksterne henvisninger 
Hjemmeside for JA 

Fagforbund under AC
Motala kommun

Motala kommune ligger i det nordøstlige hjørne af det svenske län Östergötlands län. Kommunen grænser til nabokommunerne Vadstena, Mjölby, Linköping og Finspång i Östegötlands län. I nord grænser kommunen til Hallsberg og Askersund kommuner i Örebro län. Kommunens administrationscenter ligger i Motala.

Geografi
Motala har kystlinje til den store sø Vättern mod vest. Skærgården i Motalabugten er naturreservat. Floden Motala ström løber ud af Vättern og til søen Boren centralt i kommunen. Der er et kuperet og skovklædt morænelandskap.

Riksväg 50 og Göta kanal går gennem kommunen. Motala er knyttet til det svenske jernbanenet ved linjen mellem  Mjölby og Hallsberg.

Byer
Motala kommune har ni byer.
I tabellen opgives antal indbyggere per 31. december 2005.

Eksterne kilder og henvisninger

Officiel hjemmeside for Motala kommune

Kommuner i Östergötlands län
Göta kanal
French Open-mesterskabet i herredouble 2013

Herredoubleturneringen ved French Open 2013 var den 112. herredoubleturnering ved French Open i tennis. Forsvarende mestre er Maks Mirnyj og Daniel Nestor, som i 2012 vandt titlen for anden gang som makkerpar. Begge spillere havde derudover tidligere vundet titlen flere gange med andre makkere, men valgte i 2013 ikke at stille op som par. I stedet spillede Mirnyj sammen med med Horia Tecău, mens Nestor dannede par med Robert Lindstedt.

Mesterskabet blev vundet af Bob Bryan og Mike Bryan, som i finalen besejrede Michaël Llodra og Nicolas Mahut med 6-4, 4-6, 7-6, og som dermed vandt French Open i herresouble for anden gang – første gang var i French Open 2003. Brødreparret nåede dermed op på i alt 14 grand slam-titler i herredouble.

Turneringen havde dansk deltagelse i skikkelse af Frederik Løchte Nielsen, som dannede par med Grigor Dimitrov. Den dansk-bulgarske konstellation blev slået ud i anden runde af Alexander Peya og Bruno Soares.

Hovedturnering

Spillere 
Hovedturneringen havde deltagelse af 64 par. Heraf havde 57 par kvalificeret sig i kraft af deres ranglisteplacering pr.  2013, mens syv par havde modtaget et wildcard (WC).

Resultater

Kvartfinaler, semifinaler og finale

Første til tredje runde

Se også 
 French Open 2013 (herresingle)
 French Open 2013 (damesingle)
 French Open 2013 (damedouble)
 French Open 2013 (mixed double)

Kilder / eksterne henvisninger 
 French Open    

Herredouble 2013